**SAOPŠTENJE ZA JAVNOST**

23. oktobar 2023. godine

**Unapređenje zdravstvene infrastrukture jeste značajno za vlasti iz rumunsko-srpskog pograničnog regiona**

Adrian-Ioan Veștea, ministar razvoja, javnih radova i administracije, i dr. Daniel-Claudiu Maliţa, direktor Gradske urgentne bolnice iz Temišvara, potpisali su ugovor o finansiranju za projekat od strateškog značaja " *Together we can beat cancer*" – Zajedno možemo pobediti rak, finansiran od strane Programa Interreg IPA Rumunija - Srbija 2021-2027.

"*Finansiranjem ovog projekta doprinećemo poboljšanju pristupa stanovništva rumunsko-srpskog pograničnog regiona visokokvalitetnim medicinskim uslugama za rano dijagnostikovanje raka, kao i inovativnim metodama lečenja*", izjavio je ministar razvoja.

Projekat, čija vrednost iznosi 4.999.311,44 Evra, ima za cilj opremanje četiri bolnice iz programske teritorije (Gradska urgentna bolnica iz Temišvara, Opšta bolnica Drobeta-Turnu Severin, Zdravstveni centar Kladovo i Zdravstveni centar Veliko Gradište) najsavremenijom medicinskom opremom i specifičnim potrošnim materijalom kako bi se efikasno dijagnostikovao i lečio kancer.

Takođe će biti otvorena dva onkološka centra u Temišvaru i Kladovu, a uspostaviće se i telemedicinski sistem za povezivanje medicinskog osoblja sa pacijentima i unapređenje kvaliteta dijagnoze i lečenja.

Projektom će se obezbediti i potrebna tehnološka infrastruktura za obuku medicinskog osoblja na daljinu, a organizovaće se i forumi za diskusiju o učestalosti, dijagnozi i lečenju raka u okviru programske teritorije.

**\* \* \***

Program Interreg IPA Rumunija-Srbija 2021-2027 ima budžet od 74,5 miliona evra i finansira tri vrste projekata: projekte od strateškog značaja, projekte velike infrastrukture, kao i projekte odabrane u okviru konkursa koji se odnose na zaštitu životne sredine i prilagođavanje klimatskim promenama, zdravstvo i obrazovanje, turizam i kulturu, upravljanje granicom, a koji će biti sprovedeni u okviru Programa (Timiš, Karaš-Severin i Mehedinci u Rumuniji i šest okruga u Republici Srbiji: Severnobanatski, Srednjobanatski, Južnobanatski, Braničevski, Borski i Podunavski), a u narednom periodu će se nastaviti proces ugovaranja projekta koji će biti odabrani. **Foto galerija** (šifra: comunicare)